text: बीएसएफ के अधिकारियों के मुताबिक, गुजरात के कच्छ से लगी भारत-पाक सीमा पर मछली पकड़ने वाली एक पाकिस्तानी नाव जब्त की गई है। नाव को लेकर बीएसएफ जांच कर रही है। कोटेश्वर क्रीक इलाके में यह लावारिस नाव तब मिली, जब गश्ती दल को देखती है उसमें सवार लोग नाव छोड़कर भाग निकले। हालांकि बोट से कोई संदिग्ध वस्तु या हथियार नहीं मिले हैं, लेकिन ऐसे दुर्गम इलाके से बोट का मिलना इस इलाके में घुसपैठ की कोशिश जरूर हो सकती है। कोटेश्वर क्रीक से ही पिछले महीने भी एक पाकिस्तानी नाव बरामद हुई थी। बीते तीस दिनों में ऐसी तीसरी घटना है। इस क्षेत्र में पिछले पांच महीनों में यह पांचवीं ऐसी घटना है।